**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със Заповед № 0462/17.05.2021г. на Кмета на Община Севлиево, на основание чл. 44, ал. 1, т. 13 от Закона за местното самоуправление и местната администрация (ЗМСМА) и чл. 129, ал. 2 от ЗУТ, във връзка с чл.134, ал.1, т.1 и ал.2, т.6 от ЗУТ и Решение по т.№ 10 от Протокол № 5 / 28.04.2021г. на ОЕСУТ при Община Севлиево е одобрен:

 **Подробен устройствен план /ПУП/ - План за регулация и застрояване /ПРЗ/ за УПИ XII-1068, УПИ ХІІІ-1069 и УПИ ХІХ-4539, кв.20 по плана на гр. Севлиево**, изработен на основание чл.134, ал.1, т. 1 и ал.2, т.6 от ЗУТ, във връзка с разпоредбите на чл.112, ал.1 от ЗУТ, със съдържание:

**ПЛАН ЗА РЕГУЛАЦИЯ (ПР):**

УПИ ХІІІ-1069 отпада. Обособяват се два нови урегулирани поземлени имота: УПИ ХІІІ-1069 и УПИ ХІХ-4539, кв.20 по плана на гр. Севлиево. Дворищно-регулационната линия между двата урегулирани поземлени имота съвпада с имотната граница между тях, одобрени с кадастралната карта.

Към УПИ ХІІІ-1069 се прехвърля реална част от УПИ ХІІ-1068, с площ 55 кв.м, за което е сключен предварителен договор по чл.15, ал.3 от ЗУТ.

Неразделна част от ПР са 2бр. чертежи и обяснителна записка 2 листа, съставляващи графичната част.

**ПЛАН ЗА ЗАСТРОЯВАНЕ(ПЗ):**

За УПИ XII-1068, УПИ ХІІІ-1069 и УПИ ХІХ-4539, кв.20 по плана на гр. Севлиево се установява устройствена зона Жм – за ниско жилищно застрояване – със следните устройствени показатели.

- начин на застрояване – свободно и свързано между два имота;

- характер на застрояване – ниско, до 8м;

- максимална плътност на застрояване – 60%;

- максимална интензивност на застрояване – 1,2;

- минимална озеленена площ – 40%;

- ограничителни линии на застрояване от графичната част на ПУП - ПЗ;

Неразделна част от ПЗ са 1бр. чертеж и обяснителна записка 2 листа за ПЗ, съставляващи графичната част.

Ограничителните линии на застрояване са съобразени с необходимите отстояния по ЗУТ.

На заинтересуваните лица е изпратено съобщението за издадената заповед с писма и обратна разписка.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. II, стая 209 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в ЦИУГ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 18.05.2021г. на таблото за обявления в „Център за информация и услуги на граждани“ и е публикувано на Интернет страницата на Община Севлиево.